**Taflen Paratoi Sgiliau’r Asesiad dan Reolaeth**

**Cyn dechrau’ch asesiad, rhaid i chi sicrhau eich bod wedi meithrin y sgiliau sydd eu hangen i gwblhau’r Briff ar gyfer yr Her Dinasyddiaeth Fyd-eang hon. Mae’r templed hwn yn bwrw golwg cyffredinol ar ffyrdd posibl o gwblhau’r Her (o dan amodau asesiad dan reolaeth) a’r modd y gallech chi gyflwyno tystiolaeth o’ch sgiliau.**

|  |  |  |  |
| --- | --- | --- | --- |
| **TASG 1** | ***Datblygu a chyflwyno Safbwynt Personol ar un o’r materion byd-eang canlynol: Amrywiaeth ddiwylliannol; Masnach Deg; Egni yn y dyfodol; Anghydraddoldeb; Byw mewn modd cynaliadwy; Argyfyngau naturiol a dynol; Maeth; Tlodi* [4 awr]** | **Canlyniad Dysgu** | **Wedi’i chwblhau** |
| **1.1** | Dewis ffynonellau priodol er mwyn casglu gwybodaeth am y mater byd-eang. Dethol a defnyddio gwybodaeth briodol i gwblhau Tasg 1. Rhaid i chi fod yn barod i gyfiawnhau defnyddio’r adnoddau a ddewiswyd. | LO1 |  |
| **1.2** | Gan ddefnyddio MS Word, llunio **Safbwynt Personol** clir a manwl ar y mater byd-eang rydych chi wedi’i ddewis. Dylech chi gynnwys y manylion canlynol:  **1: Cyflwyniad**  Ysgrifennwch gyflwyniad i’r mater byd-eang gan gynnwys ffeithiau perthnasol a gwybodaeth fanwl.  **2. Gwerthuso Adnoddau**   1. **Rhaid** i chi gynnwys esboniad manwl o’ch dewis o ffynonellau i’w defnyddio i gasglu gwybodaeth am y pwnc byd-eang. 2. Rhaid i chi gynnwys rhesymau sy’n cyfiawnhau’ch dewis o ffynonellau ac egluro’ch rhesymau dros ddiystyru unrhyw ffynonellau eraill. Rhaid i chi wneud sylw am y graddau y mae’r ffynonellau hyn yn gredadwy ac yn ddibynadwy. 3. Os yw’ch adnoddau/ffynonellau wedi effeithio ar eich safbwynt, eglurwch ym mha ffordd.   **3. Ffactorau PESTLE**  Dylech chi gynnwys gwybodaeth am y **ffactorau** **PESTLE** sy’n berthnasol i’r mater byd-eang:  Trefnwch eich gwaith yn baragraffau clir.  Ystyriwch wahanol ddadleuon er mwyn gwneud eich pwynt am y mater sydd wedi’i godi.   1. Gwleidyddol 2. Economaidd 3. Cymdeithasol 4. Technolegol 5. Cyfreithiol 6. Amgylcheddol   4**. Barn Bersonol**  Ysgrifennwch am eich barn bersonol am y mater byd-eang yr ydych wedi’i ddewis. Er mwyn gwneud eich pwynt, cofiwch roi esboniad a rhywfaint o dystiolaeth i ategu’r pwynt.  5. **Adolygu Barn Pobl Eraill**  Ysgrifennwch am farn, safbwyntiau a dadleuon eraill yr ydych chi wedi cael gwybod amdanyn nhw, gan gynnwys rhai’ch cyd-fyfyrwyr *(cyfeiriwch at y nodiadau trafod yr ydych chi wedi’u gwneud yn y dosbarth).* | LO3  LO3  LO1  LO1  LO3  LO1 |  |
| **1.3** | Dylech chi gadw’r gwaith hwn o dan yr enw ffeil “Safbwynt Personol”. Ar ôl ei gwblhau, gwiriwch eich gwaith yn fanwl cyn ei argraffu. |  |  |

|  |  |  |  |
| --- | --- | --- | --- |
| **TASG 2** | **Datblygu a llunio Pecyn Codi Ymwybyddiaeth ar y mater byd-eang yr ydych chi wedi’i ddewis**. **Bydd angen i chi ystyried y diben, y gynulleidfa a’r dull i’w ddefnyddio i godi ymwybyddiaeth.**  **[5 awr]** | **Canlyniad Dysgu** | **Wedi’i chwblhau** |
| **2.1** | **Gwerthuso dulliau hyrwyddo**   1. Eglurwch y dulliau y gallech chi eu defnyddio i godi ymwybyddiaeth o’r mater byd-eang rydych chi wedi’i ddewis. 2. Bydd angen i chi ystyried cryfderau a gwendidau o leiaf 4 dull hyrwyddo posibl *(e.e. Ymgyrch, Poster, Cerdd/Cân, Cyflwyniad, Taflen neu fformat addas arall).* 3. Dewiswch ddull hyrwyddo sy’n briodol. Rhaid i chi gyfiawnhau’ch dewis a rhoi rhesymau dros beidio â dewis dulliau eraill. | LO1  LO2  LO1 |  |
| **2.2** | **Pecyn Codi Ymwybyddiaeth – Drafft**  Gan ddefnyddio’r wybodaeth rydych chi wedi’i chasglu ar gyfer eich safbwynt personol a deunyddiau/adnoddau eraill sy’n addas, datblygwch a lluniwch ddrafft cyntaf o’ch pecyn i godi ymwybyddiaeth o’r mater byd-eang rydych chi wedi’i ddewis.  Gallai hyn gynnwys y canlynol:   * Cyflwyniad i’r mater byd-eang. * Ffeithiau a ffigurau perthnasol * Delweddau priodol | LO2 |  |
| **2.3** | **Asesiad gan Gyfoedion**  Gofynnwch i un neu ragor o’ch cyfoedion am adborth ar eich gwaith drafft. Cadwch gofnod o’r adborth gan y bydd angen i chi ysgrifennu am hyn yn y dasg olaf. | LO2  LO3 |  |
| **2.4** | **Pecyn Codi Ymwybyddiaeth – Fersiwn Terfynol**  Gweithredwch ar sail yr adborth rydych chi wedi’i gael oddi wrth eich cyfoedion wrth wella’ch gwaith drafft er mwyn llunio’ch pecyn terfynol i godi ymwybyddiaeth o’r mater byd-eang. | LO2 |  |

|  |  |  |  |
| --- | --- | --- | --- |
| **TASG 3** | **Llunio adolygiad personol o’ch Her Dinasyddiaeth Fyd-eang.**  **[1 awr]** | **Canlyniad Dysgu** | **Wedi’i chwblhau** |
| **3.1** | **Gwerthuso’ch Safbwynt Personol**  Gwerthuswch eich Safbwynt Personol – gan gynnwys eich dealltwriaeth o’r mater byd-eang rydych chi wedi’i drafod a ffactorau PESTLE. | LO3 |  |
| **3.2** | **Gwerthuso’ch Pecyn Codi Ymwybyddiaeth**  Gwerthuswch eich pecyn terfynol i godi ymwybyddiaeth o’r mater byd-eang. Dylech chi ystyried y canlynol:   1. I ba raddau roedd y gwaith terfynol yn briodol. 2. A oedd y gwaith terfynol yn addas i’w bwrpas a’r gynulleidfa arfaethedig? 3. Ansawdd eich gwaith. 4. Sut roeddech chi wedi defnyddio’r adborth a gawsoch chi oddi wrth eich cyfoedion i wella’ch gwaith. | LO1  LO2  LO3 |  |
| **3.3** | **Gwerthuso’r Broses o Ddatblygu’r Pecyn**  Gwerthuswch y broses o ddatblygu’ch pecyn codi ymwybyddiaeth.  Ystyriwch y cwestiynau canlynol wrth lunio’ch gwerthusiad:   1. A oeddech chi wedi dewis ffynonellau priodol? Eglurwch eich ateb. 2. A oeddech chi wedi dewis y fformat gorau ar gyfer eich Pecyn Codi Ymwybyddiaeth? Eglurwch eich ateb. 3. Nodwch beth rydych chi’n credu i chi ei wneud yn neilltuol o dda wrth gwblhau’r Her hon. 4. Nodwch beth nad oeddech chi wedi’i wneud cystal yn eich barn chi. 5. Beth fyddech chi’n ei wneud yn wahanol/ei wella pe byddech chi’n cwblhau’r dasg hon eto? | LO1  LO3 |  |
| **3.4** | Dylech chi gadw’r gwaith hwn o dan yr enw ffeil “Adolygiad Personol”. Ar ôl ei gwblhau, gwiriwch eich gwaith yn fanwl cyn ei argraffu. |  |  |

**Da iawn, rydych chi wedi gorffen ymarfer y sgiliau y bydd eu hangen arnoch chi i gyflawni’r Asesiad dan Reolaeth ar gyfer yr Her Dinasyddiaeth Fyd-eang!**